ສະຫະລັດ ສະຫຼອງ ວັນພັກ Presidents' Day 
ວັນພັກ Presidents' Day ໄດ້ກາຍມາເປັນວັນພັກ ຂອງລັດຖະບານກາງ ເທື່ອທຳອິດ ໃນປີ 1879, ເພື່ອສະຫຼອງວັນເກີດ ມື້ລາງທ່ານ George Washington ປະທານາທິບໍດີ ຄົນທຳອິດ ສ​ຫລ.
ພວກພະນັກງານ ແລະເດັກນ້ອຍນັກຮຽນ ຈຳນວນຫຼາຍ ລ້ານຄົນໃນສະຫະລັດ ໄດ້ຢຸດພັກຢູ່ບ້ານ ເປັນເວລານຶ່ງມື້ ໃນວັນຈັນມື້ນີ້ ເນື່ອງໃນວັນພັກປະຈຳປີທີ່ເອີ້ນວ່າ Presi dents’ Day ເພື່ອສະຫຼອງວັນເກີດຂອງປະທານາທິບໍດີ ສະຫະລັດ ວັນ Presidents’ Day ໄດ້ກາຍມາເປັນວັນພັກຂອງລັດ ຖະບານກາງ ໃນປີ 1879 ເພື່ອສະຫຼອງວັນເກີດວັນທີ 22 ກຸມພາ ຂອງທ່ານ George Washington ປະທານາທິບໍ ດີສະຫະລັດຄົນທຳອິດ ເປັນເວລາເກືອບນຶ່ງສັດຕະວັດຕໍ່ມາ ໃນປີ 1968 ລັດຖະສະພາ ສະຫະລັດໄດ້ຮັບຜ່ານຮ່າງກົດໝາຍສະບັບນຶ່ງ ເພື່ອປ່ຽນການ ສະເຫຼີມສະຫຼອງວັນພັກທາງການຫຼາຍວັນ ຈາກມື້ສະເພາະຂອງ ໂອກາດນັ້ນໆ ໄປໃສ່ວັນຈັນທີ່ກຳນົດໄວ້ກ່ອນ ເພື່ອອຳນວຍໃຫ້ ພວກພະນັກງານ ໄດ້ພັກ 3 ມື້ລຽນຕິດກັນ ພວກຮ້ານຄ້າຮ້ານຂາຍຍ່ອຍ ກໍພາກັນຖືໂອກາດເອົາວັນພັກ Presidents’ Day ຊຶ່ງມີຂຶ້ນໃນວັນຈັນອາທິດທີ 3 ຂອງເດືອນ ກຸມພາ ເປັນມື້ຫາທາງເພີ້ມຍອດຂາຍແລະລາຍໄດ້ ໂດຍການ ໂຄສະນາລຸດລາຄາສິນຄ້າລົງຢ່າງໃຫຍ່ ເຖິງແມ່ນວັນພັກມື້ນີ້ ເປັນທີ່ຮູ້ຈັກກັນຢ່າງເປັນທາງການວ່າ ວັນເກີດຂອງມື້ລາງປະທານາ ທິບໍດີວໍຊິງຕັນ ຫລື Washington’s Day ກໍຈິງຢູ່ ແຕ່ມັນກໍໄດ້ປ່ຽນມາເປັນວັນເກີດລວມ ເອີ້ນວ່າ Presidents’ Day ເພື່ອສະເຫຼີມສະຫຼອງວັນເກີດທັງຂອງທ່ານວໍຊິງຕັນ ແລະ ທ່ານ Abraham Lincoln ປະທານາທິບໍດີຄົນທີ 16 ຂອງສະຫະລັດ ຊຶ່ງວັນເກີດແທ້ໆ ຂອງທ່ານ ແມ່ນວັນທີ 12 ກຸມພາ ວັນເກີດຂອງທ່ານ Lincoln ບໍ່ເຄີຍເປັນວັນພັກຂອງ ລັດຖະບານກາງຢ່າງເປັນທາງການຈັກເທື່ອ ແຕ່ກໍມີຫຼາຍໆລັດ ທີ່ພາກັນສະຫຼອງວັນເກີດ ຂອງທ່ານ ບັດນີ້ ວັນ Presidents’ Day ແມ່ນຖືກັນຢ່າງແຜ່ຫຼາຍ ວ່າເປັນວັນພັກເພື່ອສະຫຼອງ ວັນ ເກີດຂອງປະທານາທິບໍດີສະຫະລັດໝົດສູ່ຄົນ ທັງໃນອະດີດ ແລະໃນປັດຈຸບັນ